Τροποποιημένη πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΥΡΑΤΟΜ, ΕΚΑΧ, ΕΟΚ) αριθ. 549/69 περί καθορισμού των κατηγοριών των υπαλλήλων των Ευρωπαϊκών Κοινοτήτων στους οποίους εφαρμόζονται οι διατάξεις των άρθρων 12, 13 δεύτερο εδάφιο και 14 του πρωτοκόλλου περί των προνομίων και ασυλιών των Κοινοτήτων

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Σκοπός των παρακάτω δύο σχεδίων κανονισμών είναι να αποφευχθεί το ενδεχόμενο διαφυγής από την καταβολή του κοινοτικού φόρου των υπαλλήλων που συμπεριλαμβάνονται στα προσωρινά και ιδιαίτερα μέτρα για την οριστική λήξη των καθηκόντων.

2001/0028 (CNS)

Τροποποιημένη πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΥΡΑΤΟΜ, ΕΚΑΧ, ΕΟΚ) αριθ. 549/69 περί καθορισμού των κατηγοριών των υπαλλήλων των Ευρωπαϊκών Κοινοτήτων στους οποίους εφαρμόζονται οι διατάξεις των άρθρων 12, 13 δεύτερο εδάφιο και 14 του πρωτοκόλλου περί των προνομίων και ασυλιών των Κοινοτήτων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη :

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 283,

το πρωτόκολλο περί των προνομίων και ασυλιών των Ευρωπαϊκών Κοινοτήτων, και ιδίως τα άρθρα 16 και 22,

την πρόταση της Επιτροπής [1],

[1] ΕΕ C ... της ..., σ. ...

τη γνώμη του Ευρωπαϊκού Κοινοβουλίου [2],

[2] ΕΕ C ... της ..., σ. ...

τη γνώμη του Δικαστηρίου [3],

[3] ΕΕ C ... της ..., σ. ...

τη γνώμη του Ελεγκτικού Συνεδρίου [4],

[4] ΕΕ C ... της ..., σ. ...

Εκτιμώντας τα εξής :

(1) Επιβάλλεται να τροποποιηθεί ο κανονισμός (Ευρατόμ, ΕΚΑΧ, ΕΟΚ) αριθ. 549/69 [5], όπως τροποποιήθηκε τελευταία από τον κανονισμό (ΕΚ, ΕΚΑΧ, Eυρατόμ) αριθ. 1198/98 [6], ώστε να ληφθεί υπόψη ο κανονισμός [xxx] αριθ. [xxx] του Συμβουλίου, της , περί θεσπίσεως, με την ευκαιρία της μεταρρύθμισης της Επιτροπής, ιδιαίτερων μέτρων που αφορούν στην οριστική λήξη των καθηκόντων μονίμων υπαλλήλων της Επιτροπής των Ευρωπαϊκών Κοινοτήτων,

[5] ΕΕ L 74 της 27.03.1969, σ. 1.

[6] ΕΕ L 166 της 11.06.1998, σ. 3.

(2) Επιβάλλεται να τροποποιηθεί ο κανονισμός (Ευρατόμ, ΕΚΑΧ, ΕΟΚ) αριθ. 549/69 όπως τροποποιήθηκε τελευταία από τον κανονισμό (ΕΚ, ΕΚΑΧ, Eυρατόμ) αριθ. 1198/98, ώστε να ληφθεί υπόψη ο κανονισμός [yyy] αριθ. [yyy] του Συμβουλίου, της , περί θεσπίσεως ιδιαίτερων μέτρων που αφορούν στην οριστική λήξη των καθηκόντων μονίμων υπαλλήλων της Γενικής Γραμματείας του Συμβουλίου της Ευρωπαϊκής Ένωσης,

(3) Επιβάλλεται να τροποποιηθεί ο κανονισμός (Ευρατόμ, ΕΚΑΧ, ΕΟΚ) αριθ. 549/69 όπως τροποποιήθηκε τελευταία από τον κανονισμό (ΕΚ, ΕΚΑΧ, Eυρατόμ) αριθ. 1198/98, ώστε να ληφθεί υπόψη ο κανονισμός [zzz] αριθ. [zzz] του Συμβουλίου, της , περί θεσπίσεως ιδιαίτερων μέτρων που αφορούν στην οριστική λήξη των καθηκόντων μονίμων και εκτάκτων υπαλλήλων των Πολιτικών Ομάδων του Ευρωπαϊκού Κοινοβουλίου.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 2 του κανονισμού (Ευρατόμ, ΕΚΑΧ, ΕΟΚ) αριθ. 549/69 προστίθενται τα στοιχεία ιστ), ιζ) και ιη) ως εξής :

ιστ) οι δικαιούχοι της αποζημιώσεως που προβλέπεται, σε περίπτωση οριστικής λήξεως των καθηκόντων, στο άρθρο 4 του κανονισμού [xxx] αριθ. [xxx]

ιζ) οι δικαιούχοι της αποζημιώσεως που προβλέπεται, σε περίπτωση οριστικής λήξεως των καθηκόντων, στο άρθρο 4 του κανονισμού [yyy] αριθ. [yyy]

ιη) οι δικαιούχοι της αποζημιώσεως που προβλέπεται, σε περίπτωση οριστικής λήξεως των καθηκόντων, στο άρθρο 4 του κανονισμού [zzz] αριθ. [zzz].

Άρθρο 2

Ο παρών κανονισμός αρχίζει να ισχύει την επομένη από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την ημερομηνία ενάρξεως της ισχύος του κανονισμού που αναφέρεται στο άρθρο 1.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος